Mõned näited elust kauba hinna suh­tes: 1932. aastal maksusid eluslambad Saaremaal ja ka teistes suurematest turgudest kaugemais kodumaa nurkades 3-4 krooni tükk. Samal ajal maksus eluslammas Tallinnas 10-12 kr. 1933. a. sügisel, kui põllume­hed loomatoitu said üldiselt vähe, maksid ülesostjad maalaatadel keskmise väärtusega veise eest 20-30 kr. tükist. Samal  ajal said suurlihunikud Tallinna tapama­jas tapetud looma eest 40-60 kr., kusjuures liha müüdi karnimeestele, s.o. lihakauplustele. Tarvitajad, kes kar­nidest ostsid liha oma tarviduseks, maksid looma eest juba 90-100 krooni.